da da da sv da da da da da nl de nb da da sv en en da da da da fr en et da en da da da da en da da fr de nb da da da da fr da sv da sv da da da sv da als da da da da da en id sk sv da da da da da da da da da da da da da fr da da da da da da da da fr da da fr da da da da fr da da fr da da da da fr da et da fr da fr da fr da fi da da sv da da da da da da da da sv da da it en ru sv sv nl da fr it it da en da de da da da da da da da
Jo, der sker en masse i Skive! | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
Jo, der sker en masse i Skive!
Udgivet:09. august 2022, 13.49
Del på Facebook Del på Twitter Del på LinkedIn Del via email
»Hver weekend har sin egen festival« lød en sigende overskrift i lørdagsavisen.
Anledningen var, at der er fuld tryk på Skiveegnens kulturliv her i august.
I den forgangne weekend nød 1700 gæster koncerter med blandt andet Poul Krebs og Lars Lilholt til Resenlund Open Air, ligesom årets Jenle-fest trak hundreder til digterhjemmet ved Astrup Vig
I næste weekend er det tid til den årlige sommerfest på Fur Bryghus, og weekenden efter er der linet op til den store Engage West-festival på Skive Kaserne.
Og så rundes august ellers af med Sommerfestival i KulturCenter Skives gårdhave.
Det pudsige er, at man på de sociale medier til stadighed kan møde skibonitter, der aflirer den faste vending »Der sker jo aldrig noget i Skive«.
At Skive Festival samlede 10.000 til flere dages musikfest på Strandtangen i juni, eller at den tidligere amerikanske præsident Barack Obama kiggede forbi efterfølgende, gør ingen forskel for brokhoveder og fejlfindere, som hænger fast i den samme kedelige rille om hjembyens mangler.
Den slags typer finder man også i andre, og langt større, byer. I Odense har man i årevis haft en fast vending, som udtrykker en forventning om, at store planer ikke lykkes i H. C. Andersens hjemby, og at Aarhus og København løber med det hele. »Der går O’ense i den«, lød det i mange år i den fynske hovedstad.
Den slags komplekser er der ingen grund til i Skive. Med det rige udbud af kulturoplevelser - lige fra Skivemødet til Den Kongelige Ballets optræden på Resenlund - så har Skive mere at byde på end større byer og kommuner.
Når man sammenligner arrangementskalenderne, ser det grangiveligt ud til, at Skive har indtaget kulturlivets gule førertrøje i Nordvestjylland foran Holstebro, der jo har sloganet »Kulturen til forskel«.
Førerpositionen understreges af, at man selv i Skive Kommunes mindre byer er helt frem i skoene.
I Glyngøre er de frivillige eksempelvis i den kommende weekend atter klar til at arrangere havnefest, kun et par uger efter at man stablede en kæmpe fejring af Jonas Vingegaard på benene.
Det må man tage hatten af for. Så lad venligst være med at sige, at der ikke sker noget i Skive eller Skive Kommune. For det passer jo ikke. Der sker en hel masse. Hele tiden.
Leder: Modernisering og tummel i kongehuset
Støt dit lokale butiks- og handelsliv
Leder: Støjbergs opstilling og minister-mulighed
Leder: Lars Løkke i »smørhullet« før valget
Leder: Lars Løkke i »smørhullet« før valget
Leder: Støjbergs opstilling og minister-mulighed
Leder: Modernisering og tummel i kongehuset
Leder: Rusland ønsker panik - bevar sammenholdet
Mest læste på Skive Folkeblad
Ingen smil hos Østergaard: Regionen siger nej til ny klinik
Bil stjålet i Skive: Biljagt gennem Salling endte på Mors
Skæv start: 18-årig påvirket af hash under sin første kørelektion
Skyld i uheld: Fuld svensker tabte kuffert ud af bagagerummet
OVERBLIK: Få overblikket over striden i kongefamilien
Kongehuskender: Meddelelse fra dronningen er usædvanlig
Dronningen efter titelfratagelse: Joachims reaktion gør indtryk
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.